

**ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΗΡΩΙΚΗΣ ΠΟΛΗΣ ΝΑΟΥΣΑΣ ΔΗΜΟΤΙΚΗ ΕΝΟΤΗΤΑ ΝΑΟΥΣΑΣ ΑΝΤΙΔΗΜΑΡΧΟΣ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ & ΑΝΑΠΤΥΞΗΣ ΑΗΜΑΡΧΙΑΣ 30, ΝΑΟΥΣΑ 59200 Τηλέφωνο: 2332350329**

**Πληροφορίες. Αντωνιάδης Νικ. 2332350337**

 Αρ. πρωτ. 2963

 Νάουσα: 21 -02-2020

 ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ

 **ΘΕΜΑ : Έγκριση ή μη, εκμίσθωσης Δημοτικής έκτασης για τη λειτουργία τουριστικού τρένου στο Άλσος του Αγίου Νικολάου .**

Α. Λόγω της εκδήλωσης ενδιαφέροντος για εκμίσθωση δημοτικής έκτασης για τη λειτουργία τουριστικού τρένου στο Άλσος του Αγ. Νικολάου για (4) τέσσερα χρόνια, η παραπάνω έκταση θα μπορεί να εκμισθωθεί μετά από δημοπρασία προκειμένου ο Δήμος να έχει έσοδα .

Β. Λόγω του ότι η μίσθωση της παραπάνω έκτασης, για τη λειτουργία τουριστικού τρένου, έχει λήξει στις 30/12/2019.

Η εκμίσθωση δημοτικού ακινήτου αποφασίζεται από το Δημοτικό Συμβούλιο ύστερα από γνώμη του συμβουλίου της οικείας δημοτικής ( ή τοπικής ) κοινότητας σύμφωνα με το άρθρο 84 του Ν. 3852/10 Φ.Ε.Κ. Α’ 87/2010 {Πρόγραμμα Καλλικράτης }, <<Το συμβούλιο στα όρια της τοπικής κοινότητας ασκεί τις ακόλουθες αρμοδιότητες : 1. Διατυπώνει γνώμη στο δημοτικό συμβούλιο για : …β) την αξιοποίηση των ακινήτων του δήμου που βρίσκονται στην τοπική κοινότητα ,….στ) για την εκποίηση , εκμίσθωση , δωρεάν παραχώρηση χρήσης , ανταλλαγή και δωρεά περιουσιακών στοιχείων του Δήμου που βρίσκονται στα όρια της τοπικής κοινότητας…>>

Η εκμίσθωση της παραπάνω έκτασης θα γίνει σύμφωνα με το άρθρο 192 του κώδικα Δήμων και Κοινοτήτων και συγκεκριμένα του άρθρου 1) , που αναφέρει τα εξής:

Η εκμίσθωση ακινήτων των Δήμων και των Κοινοτήτων γίνεται με δημοπρασία . Αν η δημοπρασία δεν φέρει αποτέλεσμα , επαναλαμβάνεται . Αν και η δεύτερη δημοπρασία δεν φέρει αποτέλεσμα , η εκμίσθωση μπορεί να γίνει με απευθείας συμφωνία , της οποίας τους όρους καθορίζει το δημοτικό ή κοινοτικό συμβούλιο .

Αποστάλθηκαν στις παρακάτω υπηρεσίες , προκειμένου να γνωμοδοτήσουν:

1. **Εφορεία Αρχαιοτήτων Ημαθίας** με το έγγραφό της με αρ. πρτ. ΥΠΟΠΟΛ/ΓΔΑΠΚ/ΕΦΑΗΜΑ/ΤΒΜΑΜ/152486/106905/2025/195 στις 12-04-18 ( γνωμοδοτεί θετικά )
2. **Δασαρχείο Νάουσας** με το έγγραφό του με αρ. πρτ. 2783 στις 04-04-18

 ( γνωμοδοτεί θετικά )

* Την με αριθ.05/2020 Απόφαση Συμβουλίου Δημοτικής Κοινότητας Νάουσας

( γνωμοδοτεί θετικά )

**Το Δημοτικό Συμβούλιο έχοντας υπόψη του τα παραπάνω καλείται να αποφασίσει :**

 **Την έγκριση ή μη της εκμίσθωσης Δημοτικής έκτασης για τη λειτουργία τουριστικού τρένου στο Άλσος του Αγίου Νικολάου, και για 4 έτη (έως 31/12/2023 ), με τη διενέργεια φανερής προφορικής πλειοδοτικής δημοπρασίας , με όρους που θα καθορίσει η Οικονομική Επιτροπή» .**

 Ο ΑΝΤΙΔΗΜΑΡΧΟΣ

 ΟΙΚΟΝΟΜΙΚΩΝ - ΔΙΟΙΚΗΤΙΚΩΝ ΥΠΗΡΕΣΙΩΝ

 ΚΑΡΑΓΙΑΝΝΙΔΗΣ ΑΝΤΩΝΙΟΣ

Συνημμένα:

* 1. Αντίγραφο του Συμβουλίου Δημοτικής Κοινότητας Νάουσας.
	2. Σκαρίφημα της τουριστικής διαδρομής.